Diari Oficial de la Generalitat Valenciana


Sumari del DOGV 9669, del 25-08-2023 (2023/9010)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i ocupació de terrenys en forest d'utilitat pública, corresponents a una central fotovoltaica denominada FV Andilla i la seua infraestructura d'evacuació, amb potència màxima total dels mòduls fotovoltaics (pic) de 1,118 MWp, potència nominal dels inversors de 0,99 MW i capacitat d'accés concedida de 0,99 MW, que s'ubicarà al terme municipal d'Andilla. Expedient ATALFE/2022/3/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9669

Data del DOGV
:   25-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9010


Data del document
:   13-07-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i ocupació de terrenys en forest d'utilitat pública, corresponents a una central fotovoltaica denominada FV Andilla i la seua infraestructura d'evacuació, amb potència màxima total dels mòduls fotovoltaics (pic) de 1,118 MWp, potència nominal dels inversors de 0,99 MW i capacitat d'accés concedida de 0,99 MW, que s'ubicarà al terme municipal d'Andilla. Expedient ATALFE/2022/3/46. [2023/9010]  
  
  
Als efectes previstos en:  
el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna;  
la Llei 24/2013, de 26 de desembre, del sector elèctric;  
el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
la Llei 3/2014, d'11 de juliol, de vies pecuàries de la Comunitat Valenciana;  
la Llei 43/2003, de 21 de novembre, de forests;  
la Llei 14/2003, de 10 d'abril, de patrimoni de la Generalitat, respecte a la utilització i l'aprofitament dels béns de domini públic,  
  
i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i ocupació de vies pecuàries i forests públiques de la instal·lació elèctrica que s'indica:  
Peticionari: Energía, Innovación y Desarrollo Fotovoltaico, SA, NIF A5XXXXXX8, i amb domicili social en el polígon industrial Outeda-curro, E03, Barro (36969), Pontevedra.  
Tipus de central elèctrica: central fotovoltaica denominada FV Andilla, amb potència a instal·lar 0,99 MW, incloses les seues infraestructures d'evacuació.  
Emplaçament de grups generadors: polígon 30, parcel·les 178, 195 i 196, del terme municipal d'Andilla (València).  
Emplaçament d'infraestructura d'evacuació: el suport es troba en el polígon 30, parcel·la 178, del terme municipal d'Andilla (València).  
  
Òrgan competent per a autoritzar la instal·lació: Servei Territorial d'Indústria, Energia i Mines de València de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
Projecte. Denominació: «DOC 6.1\_Projecte Execució\_Andilla».  
Cartografia.  
Estudi d'integració paisatgística.  
Estudi d'integració paisatgística.  
Enquesta ISF Andilla.  
Pla de participació pública Andilla ISF Andilla.  
Memòria justificativa del compliment dels criteris del Decret llei 14/2020.  
Pla de desmantellament i restitució del terreny i l'entorn afectats.  
  
Plec general de normes de seguretat en prevenció d'incendis forestals.  
Llista dels elements, espais, serveis i instal·lacions públiques afectats per l'actuació.  
Separates dirigides a:  
Conselleria d'Agricultura, Desenvolupament Rural, Emergència Climàtica i Transició Ecològica. Direcció General de Medi Natural i Avaluació Ambiental.  
I-DE Redes Eléctricas Inteligentes, SAU.  
Ajuntament d'Andilla.  
Confederació Hidrogràfica del Xúquer.  
Conselleria de Política Territorial, Obres Públiques i Mobilitat. Direcció General de Política Territorial i Paisatge.  
Pressupost: 275.712,84 €.  
Característiques principals:  
Instal·lació fotovoltaica: la central fotovoltaica denominada FV Andilla, d'1,118 MWp, està composta per un camp generador de 2.072 mòduls fotovoltaics de 540 Wp, muntats directament sobre el sòl en estructura fixa. Aquests mòduls fotovoltaics es connecten amb 4 inversors de 250 kW. Això suposa una potència nominal d'inversors de 1.000 kW, però el conjunt de tots els inversors estarà limitat, d'acord amb el punt de connexió a 0,99 MW. Al seu torn, els inversors es connecten amb la part de baixa tensió del transformador per a elevar la tensió a 20 kV. El transformador (1MVA) 0,8/20 kV d'ompliment integral en dielèctric líquid disposa de cel·les de línia, cel·la de mesura, de protecció i cel·la de remuntada. Les línies d'interconnexió 20 kV entre el CT i el CSI seran 3 conductors unipolars enterrats AL - HEPRZ1 12/20 kV secció 240 mm² i de 4 m de longitud. Des del CSI fins al punt de connexió, es disposarà de tres conductors idèntics als esmentats anteriorment enterrats fins al suport on entronquen, amb una longitud de 196 m.  
  
El punt de connexió de la central amb la xarxa de distribució es realitzarà en el suport 67340 de l'L-5 Villar (STR Losa del Obispo).  
Les vies pecuàries sobre les quals se sol·licita la concessió demanial per a ocupació del subsol/ocupació temporal són les següents:  
Assagador de Segorbe.  
I també a la concessió d'ús privatiu de domini públic forestal per a l'ocupació de terrenys de la forest d'utilitat pública següent:   
Turó Campillo i Ombries (V107).  
La documentació serà exposada per a consulta pública en l'adreça electrònica https://cindi.gva.es/es/web/energia/valencia, en castellà, i https://cindi.gva.es/va/web/energia/valencia, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació indicada en l'adreça electrònica assenyalada o presencialment en el Servei Territorial d'Indústria, Energia i Mines de València, situat al c/ Gregori Gea, 27, de València, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils, comptats a partir de l'endemà de la publicació d'aquest anunci, segons procediment d'urgència previst en la Llei 39/2015, d'acord amb l'article 10.8 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, que modifica la redacció de l'article 33.1 del DL 14/2020, de 7 d'agost, les quals es podran presentar per via telemàtica a través de la seu electrònica de la Generalitat, accedint a l'enllaç https://www.gva.es/es/inicio/procedimientos'id\_proc=15879&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 13 de juliol de 2023.- El cap del Servei Territorial d'Indústria, Energia i Mines: Roberto Javier Anchel Añó.